Maol

En anvioù-lec'h er broioù gouezelek, maol e gouezeleg pe mull e saozneg Bro-Skos a dalv moal, da lavaret eo hep gwez pa gomzer eus ur menez pe ur penn-tir, pe "noazh" pa gomzer eus ur c'hastel en e boull da skouer.

Maol zo un anv-den ivez.

Brezhoneg ha kembraeg
Kar eo ar ger gouezelek d'ar gerioù moel e kembraeg, ha moal e brezhoneg . E Kembre e vez graet moel eus menezioù hep gwez. E brezhoneg eo anavezet ar ger e Molenez ha lec'hioù all. 


Stank eo ar ger e douaroniezh Bro-Skos. Talvezout a ra neuze kement ha beg-douar uhel ha noazh , tost evel ur menez, pa vez gwelet a bell.

E gouezeleg Bro-Skos eo implijet kalz ar ger evit komz eus begoù-douar pe pennoù-tir "noazh", hep gwez.
 Pennoù-tir 
 Maol Chinn Tìre, pe Mull of Kintyre, penn kreisteisañ ledenez Chinn Tìre
 Maol nan Gall, pe "Mull of Galloway", penn kreizteisañ ledenez "Rhins of Galloway"
 An Obha, pe "Mull of Oa", pe The Oa, ur beg-douar en Ìle 
 Mull of Cara, ur beg-douar e kreisteiz Enez Cara 
 Mull Head, ur beg-douar en inizi Orc'h
Lec'hioù all
 Isle of Mull, unan eus Inizi Gall, disheñvel orin hec'h anv evit doare, rak Muile eo hec'h anv gouezelek.
 Caisteal Maol ("Kastell Moal") e kêriadenn Caol Àcainn, war Enez Sgitheanach (Skye), ur c'hastel en e boull.


 Cronk Meayll pe "Meayll Hill" pe "Mull Hill", ur dorgenn e kêriadenn Creneash.

En Iwerzhon e talvez ar ger mull kement ha menez. Mullach and mullagh a zo stummoù all. Mennegomp :
 Creachmhaoil (creach + maol), (Craughwell e saozneg), ur gêr e kontelezh Gaillimh. 
 An Mullach Mór (ar menez meur), (Mullaghmore e saozneg), anv meur a lec'h
 Mullaghaneany
 Mullaghcloga
 Mullach Cairn (Mullaghcarn e saozneg), ur menez er menezioù na Speiríní e Norzhiwerzhon

 Anv-den 
Maol a oa un anv-badez gouezelek roet d'ar Grennamzer en Iwerzhon ha Bro-Skos. Meur a Vaol a zo bet mormaer (kont) Lennox (pe Leamhnachd), e kornôg Bro-Skos : Maol Domhnaich, Maol Choluim I, Maol Choluim II.

"Mel" zo ur berranv eus Maol, da skouer an aktour Mel Gibson.

Pennad kar
Moel
Mel (disheñvelout)

Rummad:lec'hanvadurezh ouezelek
Rummad:Lec'hanvadurezh Bro-Skos